《同谊书记游查山留题净无染西南林壑》
元代·王逢

地涌丛林小翠屏，海吞孤嶂半螺青。
岩扉老衲忘人我，石甃神丹护甲丁。
吴甸土寒黄耳魄，秦山草歇白蛇腥。
放歌适在风埃表，幢节浮空若下听。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。